CELEX: 32015R0324
Language: fi
Date: 2015-03-02 00:00:00
Title: Neuvoston täytäntöönpanoasetus (EU) 2015/324, annettu 2 päivänä maaliskuuta 2015 , rajoittavista toimenpiteistä Keski-Afrikan tasavallan tilanteen huomioon ottamiseksi annetun asetuksen (EU) N:o 224/2014 17 artiklan 3 kohdan täytäntöönpanosta

3.3.2015   
            
            
               FI
            
            
               Euroopan unionin virallinen lehti
            
            
               L 58/39
            
         NEUVOSTON TÄYTÄNTÖÖNPANOASETUS (EU) 2015/324,
   annettu 2 päivänä maaliskuuta 2015,
   rajoittavista toimenpiteistä Keski-Afrikan tasavallan tilanteen huomioon ottamiseksi annetun asetuksen (EU) N:o 224/2014 17 artiklan 3 kohdan täytäntöönpanosta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon rajoittavista toimenpiteistä Keski-Afrikan tasavallan tilanteen huomioon ottamiseksi 10 päivänä maaliskuuta 2014 annetun neuvoston asetuksen (EU) N:o 224/2014 (1) ja erityisesti sen 17 artiklan 3 kohdan,
   sekä katsoo seuraavaa:
   
               (1)
            
            
               Neuvosto hyväksyi 10 päivänä maaliskuuta 2014 asetuksen (EU) N:o 224/2014.
            
         
               (2)
            
            
               Yhdistyneiden kansakuntien turvallisuusneuvoston Keski-Afrikan tasavaltaa koskevalla päätöslauselmalla 2127 (2013) perustettu pakotekomitea poisti 31 päivänä joulukuuta 2014 yhden henkilön niiden henkilöiden luettelosta, joihin kohdistetaan turvallisuusneuvoston päätöslauselman 2134 (2014) 30 ja 32 kohdassa määrättyjä toimenpiteitä.
            
         
               (3)
            
            
               Asetuksen (EU) N:o 224/2014 liitteessä I oleva luettelo henkilöistä, joihin kohdistetaan rajoittavia toimenpiteitä, olisi näin ollen muutettava tämän mukaisesti,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EU) N:o 224/2014 liite I tämän asetuksen liitteen mukaisesti.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 2 päivänä maaliskuuta 2015.
      
         
            Neuvoston puolesta
         
         
            Puheenjohtaja
         
         D. REIZNIECE-OZOLA
      
   
   
      (1)  EUVL L 70, 11.3.2014, s. 1.
   
      LIITE
      Poistetaan asetuksen (EU) N:o 224/2014 liitteessä I oleva seuraavaa henkilöä koskeva kohta:
      Levy YAKETE